b'\n_START_ARTICLE_\nTrapist (sir)\n_START_PARAGRAPH_\nTrapist je vrsta poltrdega sira, ki ga tradicionalno izdelujejo na Balkanu in v ju\xc5\xbenem delu srednje Evrope.\n_START_SECTION_\nZna\xc4\x8dilnosti\n_START_PARAGRAPH_\nTrapist je po vsebnosti ma\xc5\xa1\xc4\x8dobe lahko polnomasten ali polmasten sir. Sir izdelujejo v obliki hleb\xc4\x8dkov, premera 16 do 18 cm in vi\xc5\xa1ine 5 do 8 cm, te\xc5\xbekih od 1 do 1,5 kg. Sir ima fino gibko testo. Na povr\xc5\xa1ini ni mazav, skorja je gladka, tanka in zlatorumena, lahko s prisu\xc5\xa1eno rde\xc4\x8do ma\xc5\xbeo, v testu pa skoraj ni lukenj, \xc4\x8de pa so, so v velikosti le\xc4\x8de, s premerom 2 do 3 mm. Testo je primerno za rezanje, gibko, plasti\xc4\x8dno, masleno rumene barve, prerez pa gladek in sijo\xc4\x8d.  Sir ima mil, slasten, rahlo kiselkast okus in vonj.\n_START_SECTION_\nProizvodnja\n_START_PARAGRAPH_\nTehnologija za izdelavo trapista je izpeljana iz tehnologije za sir Port du salut._NEWLINE_Trapist izdeljujejo v ve\xc4\x8d razli\xc4\x8dicah, ki se razlikujejo po teksturi testa, (poltrdi ali trdi sir za rezanje), po obliki in razporeditvi o\xc4\x8des (okrogla o\xc4\x8desca ali redke razpoke, redko posejana o\xc4\x8desa), skorja je lahko suha ali ima zasu\xc5\xa1eno rde\xc4\x8do ma\xc5\xbeo, lahko je tudi parafinirana._NEWLINE_Trapist vsebuje absolutno vsebnost vode v ma\xc5\xa1\xc4\x8dobi suhe snovi okoli 48%, ter 55 do 58% vode v nema\xc5\xa1\xc4\x8dobni snovi, ter 1,6 do 2,5% soli. \xc4\x8cas zorenja je 5 do 12 tednov.'